ΓΡΑΠΤΗ ΕΡΩΤΗΣΗ E-0818/01

υποβολή: Bart Staes (Verts/ALE) προς την Επιτροπή

(19 Μαρτίου 2001)

Θέμα: Νόθευση του ανταγωνισμού λόγω διαφορετικών εθνικών και περιφερειακών μέτρων για την εγκεφαλοπάθεια των βοοειδών (BSE)

Την Δευτέρα 26 Φεβρουαρίου, δύο μέρες μετά το Συμβούλιο αγροτικώνποθέσεων που κατέληξε σε αποτυχία, η γαλλική κυβέρνηση αποφάσισε να αποδεσμεύσει 8,5 δις. γαλλικών φράγκων για να ενισχύσει τους κτηνοτρόφους που πλήττονται από την κρίση BSE. Αυτό το μέτρο πρέπει να έχει εκ των προτέρων ανακοινωθεί στην

Επιτροπή με λεπτομερή αιτιολόγηση. Μπορεί να τεθεί σε εφαρμογή μόνο αφού η Επιτροπή έχει δώσει το πράσινο φως. Ο Γάλλοςπουργός γεωργίας κ. Glavany θεωρεί ήδη ότι η πρότασή του ανταποκρίνεται πλήρως στα κριτήρια τα οποία έχει θέσει η Επιτροπή.

Ήδη κατά την συνεδρίαση της ολομέλειας του Ιανουαρίου 2001, η Επιτροπή και το Συμβούλιο προειδοποιήθηκαν ρητώς για νόθευση του ανταγωνισμού λόγω των εξαιρετικά διαφορετικών μέτρων στήριξης. Παρόλα αυτά οι δεκαπέντεπουργοί γεωργίας και η Επιτροπή εξακολουθούν να μην έχουν ακόμη εξεύρει κοινό ευρωπαϊκό πλαίσιο για τις χρηματοπιστωτικές επιπτώσεις της κρίσης BSE.

Ενώπάρχει ακόμα η μεγαλύτερη ασάφεια για την αποζημίωση της προκληθείσας ζημιάς, ο Επίτροπος γεωργίας κ. Franz Fischler και το Συμβούλιο μεταθέτουν το θέμα ο μεν στους δε. Έτσι το Συμβούλιο ανακοίνωσε την Τετάρτη το βράδυ στις 17 Ιανουαρίου ότι συνειδητοποιεί τους κινδύνους νόθευσης του ανταγωνισμού που ενδέχεται να προκαλέσουν τα συστήματα αποζημίωσης για την συλλογή και καταστροφή του επικίνδυνουλικού και το εμπάργκο του Δεκεμβρίου 2000 για τα ζωικά άλευρα (Η-0002/01(1)). Απαντώντας στην ερώτηση Η-0003/01(2) σχετικά με συντονισμένη αντιμετώπιση ο Επίτροπος γεωργίας κ. Fischler παρέπεμψε λακωνικά στην κοινή οργάνωση αγοράς για το βόειο κρέας και στηνποχρέωση ανακοίνωσης νομοθετικών και παρανομοθετικών μέτρων.

1. Πως κρίνει η Επιτροπή τα χρηματοπιστωτικά μέσα στήριξης της γαλλικής κυβέρνησης προς τους κτηνοτρόφους που πλήττονται από την κρίση BSE; Ανταποκρίνονται τα μέτρα αυτά πλήρως προς τα κριτήρια που έχει διατυπώσει η Επιτροπή;

2. Ποια κράτη μέλη της ΕΕ έχουν ήδη γνωστοποιήσει στην Επιτροπή ότι πρόκειται να επεξεργαστούν εθνικά μέτρα στήριξης; Είναι αυτά τα μέτρα σύμφωνα με τα κριτήρια που έχει θεσπίσει η Επιτροπή;

(1) Γραπτή απάντηση της 17.1.2001.

(2) Γραπτή απάντηση της 16.1.2001.

Απάντηση του κ. Fischler εξ ονόματος της Επιτροπής

(23 Απριλίου 2001)

Η Επιτροπή όντως έλαβε κοινοποίηση των γαλλικών αρχών με σκοπό την αποζημίωση των κτηνοτρόφων που επλήγησαν από την κρίση της σπογγώδους εγκεφαλοπάθειας των βοοειδών (ΣΕΒ). Η Επιτροπή επί του παρόντος εξετάζει, σε στενή συνεργασία με τις γαλλικές αρχές, το σχέδιο ενίσχυσηςπό το φως του άρθρου 87 (πρώην άρθρο 92) της συνθήκης ΕΚ. Η Επιτροπή δεν είναι άρα ακόμη σε θέση να εκφράσει άποψη για την απόφαση που θα λάβει όσον αφορά τη συμβατότητα με τους κοινοτικούς κανόνες περί ανταγωνισμού.

Μέχρι τώρα, η Ιταλία, η Ιρλανδία, η Ισπανία σε επίπεδο αυτόνομων κοινοτήτων και η Γερμανία σε επίπεδο ομόσπονδων κρατιδίων έχει επίσης κοινοποιήσει παρόμοια μέτρα με προορισμό τους κτηνοτρόφους που επλήγησαν από την κρίση της ΣΕΒ. Όλα τα μέτρα αυτά εξετάζονται από την Επιτροπή και, ως εκ τούτου, δεν είναι ακόμη δυνατό να αποφανθεί η τελευταία για τη συμβατότητα των κοινοποιηθέντων καθεστώτων ενίσχυσης.